বাজারের সাথে কিছু ছোট ছোট ঘরে দুধ থেকে মাখন তৈরি করা হয়। এজন্য এসব ঘরে মাখন ও ঘি এর তীব্র গন্ধ নাকে আসল। মাখনের কান অত্যন্ত ভাল জেনে আমাদের অতিরিক্ত পুলিশ সুপার দুই কেজি মাখন কিনল। প্রতি কেজির দাম তিন ডলার করে। গোল গোল ঢিমা করে মাখন সংরক্ষণ করা হয়েছে। ওরা বলল, এ মাখন অনেক দিন রেখে দেয়া যায়। কিন্তু আমাদের যাত্রাপথে কখন কোথায় থাকব সেটার কোন ঠিক নেই। অধিকন্তু এই মাখন একবার গলা শুরু করলে এর তীব্র গন্ধে কেবল নিজরই নয় সহযাত্রীদেরও মেজাজ বিগড়ে যাবে বলে আমি মাখন কেনা থেকে বিরত থাকলাম।